Lav et referat af nedenstående tekst:

Tekst:
Nordlys bliver sommetider kaldt naturens eget festfyrværkeri, og når man ser de billeder, som Christian Faber tog ved Slettestrand i Fjerritslev og ved Stenbjerg i Thy natten til lørdag, forstår man hvorfor. - Jeg har boet i Thy i alle mine 26 år, og det er kun anden gang, jeg ser nordlys her i området. Det er noget helt særligt at opleve det uden at skulle til Island eller Norge, siger han. Den unge fotograf bruger en speciel app, der fortæller, hvornår der er chance for nordlys, og forholdene var helt optimale med en stjerneklar himmel. - I Norge var der 100 procents chance for Nordlys. De har haft et fantastisk lysshow deroppe, og vi fik så lov til at opleve noget af det, siger Christian Faber. Man kan ikke se de flotte farver, som han fangede på kameraet, med det blotte øje. Faber brugte et helt almindeligt digitalt kamera og en lukketid på 20 sekunder. - Området ved Stenbjerg er et af de bedste steder til at opleve nordlys, fordi der ikke andet lys, der forstyrrer billedet. Uden et kamera kan man se de meget lyse skyer og nogle lodrette striber på himlen, siger han. Christian Faber er autodidakt fotograf og har sit eget firma, der blandt andet har leveret til flere virksomheder i Thy.

Referat:
Christian Faber brugte en lang lukketid på sit kamera og forevigede fantastiske farver over kysten i Thy og over Slettestrand i Fjerritslev.